എന്നിട്ടും തീരുന്നില്ല ക്രൂരതാ കോട്ടയം : 70 വയസ്സുകാരന്റെ പീഡനത്തിനിരയായ 11 വയസ്സുകാരിയുടെ പിതാവിനെ 40 തൂങ്ങിമരിച്ച നിലയില് കണ്ടെത്തി. പണം വാങ്ങി പീഡനക്കേസ് ഒതുക്കാന് കൂട്ടുനിന്നെന്ന് നാട്ടുകാരില് ചിലര് പ്രചരിപ്പിച്ചതിന്റെ മനോവിഷമത്തിലാണ് ഭര്ത്താവ് ആത്മഹത്യ ചെയ്തതെന്ന് ഭാര്യ ആരോപിച്ചു. വീടിനു സമീപമുളള പൊളിഞ്ഞു വീഴാറായ മറ്റൊരു വീട്ടില് ഇന്നലെ പുലര്ച്ചെയാണ് യുവാവിനെ തൂങ്ങിമരിച്ച നിലയില് കണ്ടെത്തിയത് .വീടിനു സമീപം കട നടത്തുന്നയാള് ഒന്നരമാസം മുന്പാണ് പെണ്കുട്ടിയോട് അപമര്യാദയായി പെരുമാറിയത്. അയല്വാസികളും നാട്ടുകാരും സംഭവം ചൈല്ഡ് ലൈനില് അറിയിച്ചു. ചൈല്ഡ് ലൈന് പൊലീസിനു വിവരം കൈമാറിയതിനെ തുടര്ന്ന് കേസ് റജിസ്റ്റര് ചെയ്യുകയും മജിസ്ട്രേട്ട് പെണ്കുട്ടിയുടെ മൊഴി രേഖപ്പെടുത്തുകയും ചെയ്തു. തുടര്ന്ന് പ്രതിയെ ചിങ്ങവനം പൊലീസ് അറസ്റ്റ് ചെയ്ത് കോടതിയില് ഹാജരാക്കി റിമാന്ഡ് ചെയ്തിരുന്നു. ഇതിനിടെ കുട്ടിയെ പീഡിപ്പിച്ച കേസ് ഒത്തുതീര്പ്പാക്കാന് പിതാവ് ഒരു ലക്ഷം രൂപ വാങ്ങിയതായി നാട്ടില് ചിലര് പ്രചരിപ്പിച്ചു. ഈ സാംഭവമാണ് ദുരന്തത്തിലേക്ക് നയിച്ചത് .ഇതോടെ കുട്ടിയുടെ പിതാവ് മാനസിക സംഘര്ഷത്തിലായിരുന്നെന്ന് ബന്ധുക്കളും ജനപ്രതിനിധികളും പറയുന്നു. അസ്വാഭാവിക മരണത്തിനു ചിങ്ങവനം പൊലീസ് കേസ് എടുത്തു.